Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 63/10)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„TERRE ALFIERI“

PDO-IT-A1241-AM02

Teate esitamise kuupäev: 24.11.2020

KINNITATUD MUUDATUSE KIRJELDUS JA PÕHJUSED

1. Nimetus ja veinid – traditsioonilised nimetused

a) Vastavalt kehtivatele õigusnormidele võivad kontrollitud ja garanteeritud päritolunimetuse (Denominazione di origine controllata e garantita – DOCG) saada veinid, millel on juba vähemalt seitsme aasta jooksul olnud kontrollitud päritolunimetus ning mida peetakse eriti väärtuslikuks iseloomulike kvalitatiivsete omaduste (võrreldes sarnaste veinidega tulenevalt traditsiooniliste looduslike, inim- ja ajalooliste tegurite mõjust) ja omandatud kaubandusliku maine tõttu. Seetõttu pärjatakse kaitstud päritolunimetusega vein „Terre Alfieri“ 11 aastat pärast eelmise tunnustuse saamist Itaalia traditsioonilise märgisega „Denominazione di origine controllata e garantita“ (DOCG), mis näitab veini mainet ning omandatud väärtust riiklikul ja rahvusvahelisel tasandil. Muudatus käsitleb koonddokumendi punkti 1.3 „Muu teave – traditsioonilised nimetused“ alapunkti a ja tootespetsifikaadi artiklite ajakohastamist: märge „Denominazione di origine controllata“ (kontrollitud päritolunimetus) asendatakse märkega „Denominazione di origine controllata e garantita“ (kontrollitud ja garanteeritud päritolunimetus).

b) Juba toodetud tüüpide puhul kasutatakse veini kategoorias (1) tähiseid „Superiore“ ja „Riserva“. Kliimamuutused, mille tulemusena on suved pikemad ja temperatuur kõrgem, suurendavad viinamarjade suhkru- ja võimalikku alkoholisisaldust, tagades ühtlasi selle, et toodetud veinid sobivad paremini laagerdamiseks. Seepärast soovitakse tuua esile suurema alkoholisisaldusega veine ja traditsiooniliselt laagerdatavaid veine, et esitleda parimal viisil tutvustada kaitstud päritolunimetusega „Terre Alfieri“ hõlmatud veine, laiendades tootevalikut ja pakkudes turul täielikumat valikut. Muudatused käsitlevad koonddokumendi punkti 1.3 „Muu teave – traditsioonilised nimetused“ alapunkti b ja tootespetsifikaadi artikleid 1–6.

2. Veini kirjeldus

a) Lisatakse tüüpide „Terre Alfieri Arneis Superiore“, „Terre Alfieri Nebbiolo Superiore“ ja „Terre Alfieri Nebbiolo Riserva“ kirjeldused ning viinamarjaistandused. Nende veinitüüpide lisamise eesmärk on selgitada selliste kaitstud päritolunimetusega veinide tootmist, millel on paremad analüütilised näitajad, nagu suurem alkoholisisaldus ja/või rohkem ekstrakte, ning ilmselge sobilikkus laagerdamiseks, eriti punastel veinidel, mille puhul võib peale kasutatud viinamarjade iseloomulike omaduste tunda ka puitvaatides seismisest tulenevaid aroome.

b) Kõigi veinitüüpide puhul on minimaalne happesus turule laskmisel 5 g/l asemel 4,5 g/l. Põhjendus: kliimamuutuste tulemusel valmivad viinamarjad varem ja nende loomulik happesus on väiksem, mistõttu peeti kaitstud päritolunimetusega veinide tootmisel saadud andmete põhjal asjakohaseks seda näitajat kahandada kõigi tüüpide puhul väärtusele vähemalt 4,5 grammi liitri kohta. Muudatused käsitlevad koonddokumendi punkti 4 „Veinide kirjeldus“ ja tootespetsifikaadi artiklit 6.

3. Maksimaalne saagikus

Maksimaalne saagikus on esitatud uute veinitüüpide „Terre Alfieri Arneis Superiore“, „Terre Alfieri Nebbiolo Superiore“ ja „Riserva“ kohta.

Tähisega „superiore“ veinisortide puhul on ettenähtud saagikus alla ühe tonni hektari kohta võrreldes põhitüüpide viinamarjade saagikusega, et tagada toodetud veinide parem kvaliteet, mida iseloomustab suurem ekstrakti- ja alkoholisisaldus.

Muudatus tehakse koonddokumendi punkti 5 alapunktis b „Maksimaalne saagikus“ ning tootespetsifikaadi artiklis 4.

4. Viinamarjakasvatuse eeskirjad

Naturaalse alkoholisisalduse kasv mahuprotsentides: seoses praeguste kliimamuutustega ja viinamarjaistandustest saadud andmetega veinitüübi „Terre Alfieri Arneis“ tootmiseks mõeldud viinamarjade naturaalse alkoholisisalduse kohta peeti asjakohaseks seda analüütilist näitajat ajakohastada 11 mahuprotsendilt 11,5 mahuprotsendile.

Muudatus puudutab tootespetsifikaadi artiklit 4.

5. Veinivalmistamise eeskirjad

a) Põhitüübi „Terre Alfieri Arneise“ puhul jäetakse välja tarbimisse laskmine nelja kuu jooksul alates viinamarjakoristamise aasta 1. novembrist, kuna tootjad peavad seda äriliselt kahjulikuks.

b) Uue veinitüübi „Terre Alfieri Arneis Superiore“ puhul nähakse ette kohustuslik minimaalne laagerdumisaeg kuus kuud, veinitüübi „Terre Alfieri Nebbiolo Superiore“ puhul 12 kuud, millest vähemalt kuus kuud puitvaatides, „Terre Alfieri Nebbiolo Riserva“ puhul aga on kohustuslik minimaalne laagerdumisaeg 24 kuud, millest vähemalt 12 kuud puitvaatides. Nende tüüpide puhul täpsustati ka laagerdamise alguskuupäeva alates viinamarjakoristamise aasta 1. novembrist. Muudatused käsitlevad tootespetsifikaadi artiklit 5.

6. Viinamarjade tootmispiirkond – vormilised muudatused

Suurema selguse huvides peeti asjakohaseks piiritleda koonddokumendis täpne tootmispiirkond, nagu seda on kirjeldatud tootespetsifikaadis (viinamarjade tootmispiirkond). See on vormiline muudatus, mis ei too kaasa muudatusi tootmispiirkonna määratluses.

Muudatus käsitleb koonddokumendi punkti 6 „Määratletud geograafiline piirkond“.

7. Täiendavad tingimused – vormilised muudatused

Koonddokumendi punkti „Täiendavad tingimused“ lisati erandid, mis seonduvad määratletud geograafilises piirkonnas tootmisega ja määratletud piirkonnas villimisega. Tootespetsifikaat sisaldab neid tingimusi alates kaitstud päritolunimetuse „Terre Alfieri“ tunnustamisest 2009. aastal, kuid neid ei olnud koostamisvea tõttu koonddokumenti lisatud. Seetõttu on tegemist vormilise muudatusega.

Muudatus tehakse koonddokumendi punktis 9 „Täiendavad tingimused“ ega puuduta tootespetsifikaati.

8. Muud vormilised muudatused

– Tootespetsifikaadi artiklist 6 jäeti välja lõige „Põllumajandus-, toidu- ja metsanduspoliitika ministeeriumil on õigus oma otsusega muuta üldhappesuse ja suhkruvaba ekstrakti miinimumsisalduse piirmäära“, kuna see ei vasta enam kehtivatele õigusaktidele;

— tootespetsifikaadis ajakohastati mõningad viited õigusaktidele;

— ajakohastati koonddokumendi punkti „Muu teave – kontaktandmed“ alapunkte 1.2.1, 1.2.2, 1.2.3 ja 1.2.5.

KOONDDOKUMENT

1. Toote nimetus

Terre Alfieri

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veinide kirjeldus

„Terre Alfieri Arneis“

Värvus: eri intensiivsusega õlgkollane, kohati kuldse varjundiga;

Lõhn: õrn, aromaatne, kohati lillelõhnaline.

Maitse: kuiv, meeldivalt mõrkjas.

Minimaalne üldalkoholisisaldus 12 mahuprotsenti, samuti tähise „vigna“ puhul.

Suhkruvaba ekstrakti miinimumsisaldus: 16 g/l, samuti tähise „vigna“ puhul.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Terre Alfieri Arneis Superiore“

„Terre Alfieri Arneis Superiore“ (sh tähise „vigna“ puhul)

Värvus: eri intensiivsusega õlgkollane, kohati kuldse varjundiga.

Lõhn: õrn, aromaatne, kohati lillelõhnaline.

Maitse: kuiv, meeldivalt mõrkjas.

Minimaalne üldalkoholisisaldus 12,5 mahuprotsenti, tähise „vigna“ puhul 12,5 mahuprotsenti.

Minimaalne üldhappesus: 4,5 g/l.

Suhkruvaba ekstrakti miinimumsisaldus: 17 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Terre Alfieri Nebbiolo“

Värvus: rubiinpunane, laagerdumisel kaldub granaatpunasele.

Lõhn: iseloomulik, õrn, kohati kannikesearoomiga.

Maitse: kuiv, täidlane, harmooniline.

Minimaalne üldalkoholisisaldus 13 mahuprotsenti, tähise „vigna“ puhul 13 mahuprotsenti.

Minimaalne üldhappesus: 4,5 g/l.

Suhkruvaba ekstrakti miinimumsisaldus: 22 g/l; tähise „vigna“ puhul 23 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Terre Alfieri Nebbiolo Superiore“

„Terre Alfieri Nebbiolo Superiore“ (sh tähise „vigna“ puhul)

Värvus: rubiinpunane, laagerdumisel kaldub granaatpunasele.

Lõhn: iseloomulik, õrn, kohati kannikesearoomiga.

Maitse: kuiv, täidlane, harmooniline.

Minimaalne üldalkoholisisaldus 13,5 mahuprotsenti, tähise „vigna“ puhul 13,5 g/l.

Minimaalne üldhappesus: 4,5 g/l.

Suhkruvaba ekstrakti miinimumsisaldus: 23 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Terre Alfieri Nebbiolo Riserva“

Värvus: rubiinpunane, laagerdumisel kaldub granaatpunasele.

Lõhn: iseloomulik, õrn, kohati kannikesearoomiga.

Maitse: kuiv, täidlane, harmooniline.

Minimaalne üldalkoholisisaldus 13,5 mahuprotsenti, samuti tähise „vigna“ puhul 13,5 mahuprotsenti.

Minimaalne üldhappesus: 4,5 g/l.

Suhkruvaba ekstrakti miinimumsisaldus: 23 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

PUUDUVAD

b. Maksimaalne saagikus

„Terre Alfieri Arneis“

10 000 kg viinamarju hektari kohta

„Terre Alfieri Arneis“ tähisega „superiore“ või „vigna “

9 000 kg viinamarju hektari kohta

„Terre Alfieri Nebbiolo“ (sh tähise „riserva“ puhul)

8 500 kg viinamarju hektari kohta

„Terre Alfieri Nebbiolo“ (sh tähiste „superiore“, „vigna“ ja „Nebbiolo riserva vigna“ puhul)

7 500 kg viinamarju hektari kohta

6. Määratletud geograafiline piirkond

Kontrollitud ja garanteeritud päritolunimetusega veinide „Terre Alfieri“ valmistamiseks ettenähtud viinamarjade tootmispiirkond hõlmab täielikult Antignano, Celle Enomondo, Cisterna d’Asti, Revigliasco, San Damiano, San Martino Alfieri ja Tigliole (Asti provints) kommuuni territooriumi ning osaliselt Castellinaldo, Govone, Magliano Alfieri ja Priocca (Cuneo provints) kommuuni territooriumi. Tootmispiirkond on määratletud järgmiselt:

see algab Asti ja Cuneo provintsi piiri ristumise kohast San Damiano, Govone ja Priocca kommuuni vahel Govone kommuuni Bricco Genepreto asulas, kulgedes Montebertola poole suunduvast teest kagus, kuni ristub Craviano kohaliku tähtsusega teega, ja jätkudes sellest idas kuni Govone kalmistuni. Edasi jätkub piir Govone Priocca provintsiteest kagus, möödudes San Pietro di Govone asulast, ja järgib teed lõuna/kagu suunas, kuni ristub provintsiteega nr 2 (endine nr 231) Priocca valla territooriumil. Sealt edasi kulgeb piir teest lõunas kuni selle ristumiskohani Pirio teega, kuni ühineb kagus Madonnina asulas Priocca/Magliano Alfieri provintsi teega ja jätkub mööda seda kuni San Bernardo asulani Magliano Alfieri kommuunis, jätkub Castellinaldo/Priocca/Magliano provintsiteest edelas kuni San Micheleni Castellinaldo kommuunis ja Leschea kommuuniteega ristumise kohani, liigub endiselt kagu suunas kuni kalmistu juurde viiva kommuuniteeni kiriku lähedal asuvas Santa Maria asulas (kõrgusel 196 m) Magliano Alfieri kommuuni territooriumil. Piir jätkub kagu suunas piki Moisa-nimelist teed ja kulgeb sellest lõunas kuni San Pietro alevikuni (kõrgus 214 m), jätkub San Carlo della Serra asulani ja Castagnito kommuuni piirini, jätkub piki seda piiri idas kuni ristumiseni Asti/Alba riigimaanteega nr 231, sealt loodesse Asti suunas kuni ristumiseni Govone territooriumil asuva Tanaro jõega , kulgeb jõest põhjas Asti ja Cuneo provintside piirini Govone ja San Martino Alfieri territooriumide vahel.

7. Peamised veiniviinamarjasordid

’Arneis B’

’Nebbiolo N’

8. Seos(t)e kirjeldus

Kaitstud päritolunimetus „Terre Alfieri“

Päritolunimetus „Terre Alfieri“ puudutab viinamarjakasvatusala, mis asub kahe kommuunide liidu, „Comunità collinare Colline Alfieri“ ja „Unione dei Comuni Roero fra Tanaro e Castelli“ vahel. Kõnealune viinamarjakasvatusala on väga suure väärtusega Asti talurahva traditsiooni ja kultuuri hoidmisel: tänu sellele on tänapäeval võimalik kasvatada traditsioonilist viinamarjasorti, mis on turul hinnatud.

Kohalike veinitootjate visadus on aidanud säilitada viinamarjasorti ’Arneis’ ja edendanud ’Nebbiolo’ kasvatamist, andes uuele põlvkonnale killukese kohalikku ajalugu.

9. Olulised lisatingimused (pakendamine, märgistamine, muud nõuded)

Määratletud geograafilises piirkonnas valmistamisega seonduv erand.

Õigusraamistik:

ELi õigusaktid

Lisatingimuse liik:

määratletud geograafilises piirkonnas valmistamisega seonduv erand.

Tingimuse kirjeldus:

kontrollitud ja garanteeritud päritolunimetusega veinide „Terre Alfieri“ valmistamise toimingud tuleb teha viinamarjakasvatuse piirkonnas. Lisaks võib neid toiminguid teha kogu Asti ja Cuneo provintsi haldusterritooriumil, kus tootmispiirkond asub.

Määratletud piirkonnas pakendamine

Õigusraamistik:

riiklikud õigusaktid

Lisatingimuse liik:

pudelitesse villimine määratletud geograafilises piirkonnas

Tingimuse kirjeldus:

kontrollitud ja garanteeritud päritolunimetusega veinide „Terre Alfieri“ pakendamise toimingud tuleb teha tootmispiirkonnas.

Vastavalt komisjoni delegeeritud määruse (EL) 2019/33 artikli 4 lõikele 2 peab villimine või pakendamine toimuma kvaliteedi säilitamiseks, algupära või kontrolli tagamiseks määratletud geograafilises piirkonnas. Määratletud geograafilise piirkonnaga seotud kaitstud päritolunimetusega veinide „Terre Alfieri“ omadusi ja eripära saab tõesti kõige paremini tagada, kui neid villitakse määratletud piirkonnas, kuna kõigi transpordi ja villimisega seotud tehniliste eeskirjade kohaldamine ja järgimine toimub sama määratletud piirkonna ettevõtjate vastutusel ning kuulub nende kutsepädevusse. Seetõttu on pädevate asutuste kontrollisüsteem, mida ettevõtjad peavad läbima kõikides tootmisetappides, eeskätt villimisetapis, tõhusam määratletud piirkonnas, nagu kaitstud päritolunimetusega veinide „Terre Alfieri“ tootmispiirkond. See säte on kasulik ettevõtjatele endile, kes on teadlikud päritolunimetuse kvaliteedist ja vastutavad selle tagamise eest, et pakkuda tarbijale päritolutagatist, kvaliteeti ja vastavust tootespetsifikaadile, tänu millele võidab päritolunimetuse kuvand ja maine.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) ELT L 9, 11.1.2019, lk 2.